Лічаныя дні засталіся да аднаго з самых буйных і папулярных у свеце забаўляльных тэлевізійных шоу - песеннага конкурсу "Еўрабачанне". Калі быць дакладным, конкурс, сімвалам якога сёлета сталі кветкі дзьмухаўца, ужо стартаваў - усе артысты і нацыянальныя дэлегацыі, уключаючы каманду з Беларусі, прыбылі ў шведскую сталіцу і поўным ходам рэпеціруюць, раздаюць інтэрв'ю ды ўдзельнічаюць у шматлікіх афіцыйных мерапрыемствах.